als_Latn dik_Latn sag_Latn
Stefanie Maria Graf (lindur më 14 qershor1969, Manhajm) është një ish-lojtare gjermane profesioniste e tenisit. Ajo fitoi 22 turne të mëdha ndërkombëtare ose "Grand Slam", duke përfshirë "Australian Open", "French Open", "Wimbledon" dhe "U. S. Open". Për 377 javë ajo qëndroi numri një në botë në renditjen e lojtarëve të tenisit. Ajo deri më tani është e vetmja që ka fituar të ashtu-quajturën "Golden Slam" (dmth të katër turnet "Grand Slam" dhe "Lojrat Olimpike") në të njëjtin vit në 1988.
Në vitin 1973 Steffi ishte 3 vjeç kur mori për herë të parë raketën e tenisit në dorë. I ati, Peter Graf, i cili ishte agjent për një shoqatë të sigurimit dhe shitës së automobilave deri në moshën 27 vjeç, e më pas i për kushtuar ndaj tenisit e nxiti të bijën të luajë tenis. Ai pranon talentin e hershm dhe reflekset e saj të shkëlqyera dhe fillojn trajnimin e saj. Në vitin 1975 lojtarja e tenisit, Steffi vogël fiton turneun e tenisit në Mynih. Në vitin 1977 në moshën 7 vjeçare Steffi, fitoi turne të tjerë tenisi, e kjo bën që babai i saj të lënë profesionin dhe t'i përkushtohej përfshirjes së vajzës së tij në një karrierë premtuese.
als_Latn als_Latn